2M TV

2M () Marokoko bigarren telebista kate orokorra da, Casablanca hirian kokatua. Jabetza publikoa da eta 1989ko martxoaren 4an egin zuen lehen emisioa.

 Historia 
1988an, SOREADek Marokoko estatuaren telebista orokorraren lizentzia nazionala lortu zuen. Kanal hau Afrikako lehena izan zen komertziala eta ordainpeko telebista, Frantzian Canal+-ren eredua hartuz, eta Irrati eta Telebistaren Elkarte Nazionalaren monopolioa hautsiz.

2M TV 1989ko martxoaren 4an hasi zen emititzen, bere edukiaren zati bat seinale irekian eta beste eduki enkriptatuetan. Bost urtean 250.000 harpidedun gainditzeko helburua jarri eta programazio politika anbiziotsu bat hartu bazuen ere, ez zuen lortu espero zen arrakastarik, pirateria eta herrialdeko kultur desberdintasunak bezalako faktoreengatik. SOREADen akziodun handiena kudeaketatik atera zen arazo finantzarioengatik eta estatuak, emakidaren jabeak, 1996ko ekainaren 19an hartu zuen kontrola, kapitalaren %68 eskuratuz.

1997ko urtarrilaren 10ean katea libreki emititzen hasi zen herrialde osoan, publizitate-merkatua bultzatzeko asmoz. 2M TV audientzia handiena duen kanala bihurtu zen azkar eta ikus-entzunezkoen merkatua bultzatzen lagundu zuen, nazioarteko telesailetan eta emisio digitalean inbertituz.

 Programazioa 
2Mren programazioa hiru kontzeptutan oinarritzen da: entretenimendua (zinema, fikzioa, aldizkariak), tokiko informazioa (albisteak eta eztabaidak) eta zabalkundea (dokumentalak eta bestelako programak). Marokoko katea da Ameriketako Estatu Batuetako eta Frantziako ekoizpen gehienak eskaintzen dituena.

Kanalak arabieraz, frantsesez, gaztelaniaz eta amazigeraz emititzen du.

 Kanpo estekak 

 2M TV webgune ofiziala
 Marokoko TDT telebista kateak
 2M TV zuzenean (Kanal Ofiziala)

Kategoria:Marokoko telebista
Kategoria:Arabierazko hedabideak